মিরা সরভিনো

মিরা ক্যাথরিন সরভিনো (ইংরেজি: Mira Katherine Sorvino; /ˈmiːrə sɔːrˈviːnoʊ/; জন্ম ২৮ সেপ্টেম্বর ১৯৬৭) একজন মার্কিন অভিনেত্রী। তিনি উডি অ্যালেনের মাইটি আফ্রোদিতি (১৯৯৫) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি রমি অ্যান্ড মিশেলস হাই স্কুল রিইউনিয়ন (১৯৯৭), মিমিক (১৯৯৭), লুলু অন দ্য ব্রিজ (১৯৯৮), দ্য রিপ্লেসমেন্ট কিলার্স (১৯৯৮), সামার অব স্যাম (১৯৯৯) ও লাইক ড্যান্ডেলিয়ন ডাস্ট (২০০৯) চলচ্চিত্রে শ্রেষ্ঠাংশে অভিনয় করেন। টেলিভিশনে তিনি নর্মা জিন অ্যান্ড মেরিলিন (১৯৯৬)-এ মেরিলিন মনরো চরিত্রে অভিনয়ের জন্য সীমিত বা সংকলিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন এবং নর্মা জিন অ্যান্ড মেরিলিন ও হিউম্যান ট্র্যাফিকিং (২০০৫)-এর জন্য দুইবার সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। সরভিনো ১৯৬৭ সালের ২৮শে সেপ্টেম্বর নিউ ইয়র্ক সিটির ম্যানহাটনে জন্মগ্রহণ করেন। তার মাতা লরেইন রুথ ডেভিস আলঝেইমার রোগের থেরাপিস্ট ও সাবেক অভিনেত্রী এবং তার পিতা পল সরভিনো একজন অভিনেতা ও চলচ্চিত্র পরিচালক। তার দুই ভাইবোন রয়েছে, তারা হলেন মাইকেল ও অ্যামান্ডা সরভিনো। তিনি পিতার দিক থেকে ইতালীয় বংশোদ্ভূত। তিনি নিউ জার্সি অঙ্গরাজ্যের টেনাফ্লাই শহরে বেড়ে ওঠেন। সেখানে তিনি তার শৈশবের বন্ধু হোপ ডেভিসের সাথে বাড়ির উঠানে নাটক লিখতেন ও অভিনয় করতেন এবং ডোয়াইট-ইঙ্গলউড স্কুলের নাটকে অভিনয় করতেন। শৈশবে তিনি তার মায়ের সামাজিক কাজের দ্বারা অনুপ্রাণিত হন। সরভিনো উচ্চ বিদ্যালয়ে ভালো ফলাফল করেন এবং হার্ভার্ড বিশ্ববিদ্যালয়ে পড়ার সুযোগ পান। তিনি একচেঞ্জ শিক্ষার্থী হিসেবে চীনের বেইজিংয়ে সিআইইই-তে এক বছর পড়াশোনা ম্যান্ডারিন চীনা নিয়ে পড়াশোনা করেন। ১৯৮৯ সালে তিনি পূর্ব এশীয় শিক্ষা নিয়ে হার্ভার্ড ম্যাগনা কাম লড ডিগ্রি অর্জন করেন। হার্ভার্ডে পড়াকালীন তিনি ১৯৮৫ সালে হার্ভার্ড-র‍্যাডক্লিফ ভেরিটোনস প্রতিষ্ঠার সাথে জড়িত ছিলেন। ১৯৯৪ সালে রবার্ট রেডফোর্ডের কুইজ শো ও হুইট স্টিলম্যানের বার্সেলোনা চলচ্চিত্রে ছোট দুটি চরিত্রে অভিনয়ের পর তিনি উডি অ্যালেনের মাইটি আফ্রোদিতি (১৯৯৫) চলচ্চিত্রে সদা-হাস্যোজ্জ্বল যৌনকর্মী চরিত্রে অভিনয় করে সমাদৃত হন। রোলিং স্টোন-এর পিটার ট্র্যাভার্স লিখেন, "চলচ্চিত্রটি সরভিনোর জন্য একটি প্রদর্শনী... যিনি রোমাঞ্চকর অভিনয় পারদর্শিতা দেখিয়েছেন", এবং ভ্যারাইটির টড ম্যাকার্থি লিখেন, "এই চলচ্চিত্রের সবচেয়ে বড় বিস্ময় ও আকর্ষণ ছিলেন সরভিনো।" এই চলচ্চিত্রে অভিনয় করে তিনি তারকা খ্যাতি অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। চলচ্চিত্রটি তাকে আন্তর্জাতিক অঙ্গনে খ্যাতি এনে দিলেও তিনি বলেন এই চলচ্চিত্রের দৃশ্যধারণ খুবই চাপযুক্ত ছিল। তিনি বলেন, "প্রতি রাতে নতুন করে স্নায়ুবৈকল্য ঘটত। আমি কাঁদতাম ও ঈশ্বরের সাথে কথা বলতাম, আমি খুবই স্নায়ুচাপে ছিলাম। পরের দিন আমি আমার দৃশ্যগুলো নিয়ে কাজ করতাম।" ১৯৯৬ সালে তিনি এইচবিওর নর্মা জিন অ্যান্ড মেরিলিন (১৯৯৬) টিভি চলচ্চিত্রে মেরিলিন মনরো চরিত্রে অভিনয় করে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি ১৯৯৭ সালে লিসা কুড্রোর সাথে রমি অ্যান্ড মিশেলস হাই স্কুল রিইউনিয়ন ও গিয়ের্মো দেল তোরোর ভীতিপ্রদ চলচ্চিত্র মিমিক, ১৯৯৮ সালে লুলু অন দ্য ব্রিজ ও দ্য রিপ্লেসমেন্ট কিলার্স এবং ১৯৯৯ সালে ভাল কিলমারের সাথে অ্যাট ফার্স্ট সাইট ও স্পাইক লির সামার অব স্যাম (১৯৯৯) চলচ্চিত্রে অভিনয় করেন। তিনি লাইফটাইমের হিউম্যান ট্র্যাফিকিং (২০০৫) টিভি চলচ্চিত্রে ইমিগ্রেশন ও কাস্টমস এনফোর্সমেন্ট প্রতিনিধি চরিত্রে অভিনয়ের জন্য আরেকবার সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। "Mira Sorvino"। এনসাইক্লোপিডিয়া ব্রিটানিকা। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লরিনো, মারিয়া (২৮ আগস্ট ১৯৯৪)। "The Many Screen Ethnicities of Mira Sorvino"। দ্য নিউ ইয়র্ক টাইমস। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওনিল, শন (২৩ নভেম্বর ২০১১)। "Mira Sorvino Random Roles"। দি এ.ভি. ক্লাব। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সিল, মার্ক। "Mira Sorvino's Barcelona"। আমেরিকান ওয়ে। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩।  এর্ভোলিনো, বিল (১০ অক্টোবর ২০১৭)। "Tenafly's Mira Sorvino says she was a Weinstein victim"। নর্থ জার্সি মিডিয়া গ্রুপ (ইংরেজি ভাষায়)। সংগ্রহের তারিখ ৭ এপ্রিল ২০২৩।  "Mira Sorvino"। বায়োগ্রাফি.কম। দ্য বায়োগ্রাফি চ্যানেল। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ব্রেনান, স্যান্ড্রা। "Mira Sorvino"। অলমুভি। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Notable Graduates"। হার্ভার্ড বিশ্ববিদ্যালয়। মে ১২, ২০১২ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Harvard-Radcliffe Veritones"। হার্ভার্ড বিশ্ববিদ্যালয়। এপ্রিল ১৪, ২০১২ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ট্র্যাভার্স, পিটার (১১ জানুয়ারি ১৯৯৬)। "Mighty Aphrodite"। রোলিং স্টোন। নভেম্বর ২৪, ২০২০ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাকার্থি, টড (৪ সেপ্টেম্বর ১৯৯৫)। "Mighty Aphrodite"। ভ্যারাইটি। মার্চ ৩, ২০১৭ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 68th Academy Awards"। ১৯৯৬। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Winners & Nominees 1996"। গোল্ডেন গ্লোব। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩।  "Mira Sorvino"। গোল্ডেন গ্লোবস। সংগ্রহের তারিখ ৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে মিরা সরভিনো সম্পর্কিত উক্তির সংকলন রয়েছে। উইকিপিডিয়ার সহপ্রকল্পেমিরা সরভিনো কমন্স হতে মিডিয়া উইকিউপাত্ত হতে উপাত্ত আমেরিকান ফিল্ম ইনস্টিটিউট ক্যাটালগে মিরা সরভিনো ইন্টারনেট মুভি ডেটাবেজে মিরা সরভিনো (ইংরেজি) টুইটারে মিরা সরভিনো ইন্সটাগ্রামে মিরা সরভিনো